พรรคกรีน (ประเทศไทย)

พรรคกรีน () (ชื่อย่อ กร.) เป็นพรรคการเมืองไทย ปัจจุบันพงศา ชูแนม เป็นหัวหน้าพรรค พ้วน เพ่งเซ้ง เป็นเลขาธิการพรรค โดยมีแนวคิดทางการเมืองสีเขียวแบบพรรคกรีนของต่างประเทศ

 ประวัติ 
พรรคกรีนมีประชุมใหญ่จัดตั้งพรรค เมื่อวันที่ 24 มิถุนายน พ.ศ. 2561 ที่ อำเภอทุ่งสง จังหวัดนครศรีธรรมราช ซึ่งตรงกับวันเปลี่ยนแปลงการปกครองของไทยครบ 86 ปี โดยที่ประชุมมีมติเลือก พงศา ชูแนม ประธานมูลนิธิธนาคารต้นไม้เป็นหัวหน้าพรรคกรีนคนแรกและได้ยื่นจดทะเบียนกับสำนักงานคณะกรรมการการเลือกตั้ง เมื่อวันที่ 26 กันยายน พ.ศ. 2561 มีผู้ร่วมก่อตั้งพรรคครั้งแรกจำนวน 574 คน และรับจดทะเบียนจัดตั้งพรรคกรีนอย่างเป็นทางการในวันที่ 20 ธันวาคม พ.ศ. 2561ประกาศนายทะเบียนพรรคการเมือง เรื่อง รับจดทะเบียนจัดตั้งพรรคกรีน โดยมุ่งเน้นเรื่องอนุรักษ์ การอยู่ร่วมกับธรรมชาติและสิ่งแวดล้อม 

พงศา ชูแนม ได้กล่าวไว้ว่า แนวคิดในการตั้งพรรคสาเหตุหนึ่งมาจากการเห็นความล้มเหลวของรัฐบาลในการปฏิรูป โดยมุ่งหวังคะแนนเสียงจากคนที่เบื่อการเมือง ไม่เอาทหาร โดยชูนโยบายสำคัญคือการให้ต้นไม้เป็นทรัพย์สิน และเรื่องที่ดินทำกินของประชาชนที่มีความเท่าเทียมกัน ซึ่งพรรคกรีนที่ก่อตั้งนี้ ไม่ได้มีความเกี่ยวข้องกับกลุ่มกรีน ที่ สุริยะใส กตะศิลา เคยก่อตั้งไว้ และไม่ได้เกี่ยวข้องหรือเป็นเครือข่ายของ กปปส. แต่อย่างใด โดยสมาชิกจะเป็นกลุ่มอนุรักษ์ป่าไม้และกลุ่มชาติพันธุ์ และมีนโยบายที่สอดรับกับพรรคกรีนสากล

 บุคลากร 
 กรรมการบริหารพรรค 
 ลำดับ  ชื่อ  ตำแหน่ง1พงศา ชูแนม หัวหน้าพรรค2อภิรักษ์ แตงขาว รองหัวหน้าพรรค3วุฒิชัย ทํานาผล4เสอะเยียเบ่อ งามยิ่ง5รัตน์ศรี วิเชียร6พ้วน เพ่งเซ้ง เลขาธิการพรรค7ประเสริฐ บินยูซ๊บ รองเลขาธิการพรรค8สุชาดา ตันตระพงศธร 9จักริน แดนสมปัดสา10ทนงศักดิ์ รักอารมณ์11เตชิต เพ็งผกา เหรัญญิกพรรค12ธนชัย น่วมยิ้ม  ผู้ช่วยเหรัญญิกพรรค13วันลี ชื่นเกาะสมุย นายทะเบียนสมาชิกพรรค14กุลธิดา กุดวงค์แก้ว ผู้ช่วยนายทะเบียนสมาชิกพรรค15วิทยา แท่นรัตน์  โฆษกพรรค16ธัญกานต์ แก้วการดี  รองโฆษกพรรค17หนึ่งฤทัย พันกุ่ม  สื่อและประชาสัมพันธ์พรรค18ชุลี ช่วยเพ็ชร  สื่อและประชาสัมพันธ์พรรค19นิติพงษ์ ปัญญาดิษฐวงษ์16ธวัฎน์ ว่องวรานนท์  ผู้อำนวยการพรรค16สหพันธ์ จันทพันธ์  รองผู้อำนวยการพรรค16เกริก มีมุ่งกิจ  ที่ปรึกษาพรรค

 บทบาททางการเมือง 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคกรีนลงสมัครรับเลือกตั้งเป็นครั้งแรก โดยประกาศจุดยืนว่าไม่เอาขั้วฝ่ายสืบทอดอำนาจเผด็จการ คสช. และไม่เอาขั้วฝ่ายประชาธิปไตยจอมปลอม โดยพรรคกรีนได้คะแนนมหาชนทั้งสิ้น 22,662 คะแนน ไม่ได้รับเลือกตั้ง

ในการเลือกตั้งผู้ว่าราชการกรุงเทพมหานคร พ.ศ. 2565 พรรคกรีนได้ส่ง พงศา ชูแนม ลงสมัครรับเลือกตั้ง ปรากฎว่าไม่ได้รับเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคกรีนได้ลงสมัครรับเลือกตั้งอีกครั้ง โดยมีแคมเปญ คือ "อยากทำให้โลกเย็นลง ชีวิตดีขึ้น" โดยพงศาได้ชูพรรคว่า พรรคกรีนเป็นพรรคสากลระดับโลก ที่ปราศจากการครอบงำของบ้านใหญ่สีเทา จึงหลุดรอดจากการกล่าวถึงของสื่อไทย เราปฏิเสธแสงเงิน แสงทองของสื่อไทย พรรคกรีนได้เบอร์ 15 ไม่ต้องใช้เงินทองสร้างแสงส่องให้เห็น พร้อมพวกการเมืองใต้ระบบทุน และได้ชูนโยบายพรรคอย่างหนึ่ง คือ 10 แผนเศรษฐกิจกรีน เริ่มจากธนาคารต้นไม้ ให้ประชาชนปลูกต้นไม้แล้วนำมาเข้าธนาคารต้นไม้ ตามด้วยการรับรองมูลค่าของต้นไม้ที่ยืนต้นให้เป็นทรัพย์ และยังมีโรงรับจำนำต้นไม้โดยให้ไม้ยืนต้นมีหลักประกันกฎหมายทางธุรกิจ ปรากฎว่าไม่ได้รับเลือกตั้ง

 การเลือกตั้ง 
 การเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน สถานภาพพรรค ผู้นำเลือกตั้ง2562  22,662   ไม่ได้รับเลือกตั้ง พงศา ชูแนม2566  22,047   ไม่ได้รับเลือกตั้ง

 การเลือกตั้งผู้ว่าราชการกรุงเทพมหานคร 
 การเลือกตั้ง ผู้สมัคร คะแนนเสียงทั้งหมด สัดส่วนคะแนนเสียง ผลการเลือกตั้ง2565 พงศา ชูแนม 424   พ่ายแพ้

 อ้างอิง 

 แหล่งข้อมูลอื่น 


หมวดหมู่:พรรคกรีน (ประเทศไทย)
หมวดหมู่:พรรคการเมือง
ก